Document ID: 32001R1199

Κανονισμός (ΕΚ) αριθ. 1199/2001 της Επιτροπής
της 19ης Ιουνίου 2001
που καθορίζει οριστικά το ποσό της ενίσχυσης για το μη εκκοκκισμένο βαμβάκι, από την 1η Σεπτεμβρίου 2000 έως τις 31 Μαρτίου 2001, για την περίοδο εμπορίας 2000/01
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας, και ιδίως την παράγραφο 10 του πρωτοκόλλου αριθ. 4 για το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου(1),
τον κανονισμό (ΕΚ) αριθ. 1554/95 του Συμβουλίου, της 29ης Ιουνίου 1995, για τον καθορισμό των υγειονομικών κανόνων του καθεστώτος ενίσχυσης στο βαμβάκι και για την κατάργηση του κανονισμού (ΕΟΚ) αριθ. 2169/81(2), όπως τροποποιήθηκε τελευταία από τον κανονισμό (ΕΚ) αριθ. 1419/98(3), και ιδίως το άρθρο 5 παράγραφος 1,
Εκτιμώντας τα ακόλουθα:
(1) Σύμφωνα με το άρθρο 3 του κανονισμού (ΕΚ) αριθ. 1554/95, η τιμή του μη εκκοκκισμένου βαμβακιού στη διεθνή αγορά προσδιορίζεται κατά τακτά διαστήματα κατά τη διάρκεια της περιόδου εμπορίας.
(2) Ο κανονισμός (ΕΚ) αριθ. 1183/2001 της Επιτροπής(4) καθόρισε, για την περίοδο εμπορίας 2000/01, την πραγματική παραγωγή μη εκκοκκισμένου βαμβακιού, καθώς και το ποσό κατά το οποίο μειώνεται η τιμή στόχου σε κάθε κράτος μέλος.
(3) Το άρθρο 5 παράγραφος 1 του κανονισμού (ΕΟΚ) αριθ. 1201/89 της Επιτροπής, της 3ης Μαΐου 1989, για τις λεπτομέρειες εφαρμογής του καθεστώτος ενίσχυσης για το βαμβάκι(5), όπως τροποποιήθηκε τελευταία από τον κανονισμό (ΕΚ) αριθ. 1624/1999(6), προβλέπει τον καθορισμό, πριν από τις 15 Ιουλίου, του ποσού της ενίσχυσης για το μη εκκοκκισμένο βαμβάκι που εφαρμόζεται για κάθε περίοδο για την οποία έχει προσδιοριστεί μια τιμή της διεθνούς αγοράς.
(4) Κατά συνέπεια, πρέπει να καθοριστούν οριστικά τα ποσά των ενισχύσεων που ισχύουν για την περίοδο εμπορίας 2000/01 στα επίπεδα που αναφέρονται κατωτέρω,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσά της ενίσχυσης για το μη εκκοκκισμένο βαμβάκι που αντιστοιχούν στις διεθνείς τιμές που καθορίζονται στους κανονισμούς της Επιτροπής (ΕΚ) αριθ. 1857/2000(7), (ΕΚ) αριθ. 1918/2000(8), (ΕΚ) αριθ. 1991/2000(9), (ΕΚ) αριθ. 2060/2000(10), (ΕΚ) αριθ. 2248/2000(11), (ΕΚ) αριθ. 2340/2000(12), (ΕΚ) 2430/2000(13), (ΕΚ) αριθ. 2487/2000(14), (ΕΚ) αριθ. 2558/2000(15), (ΕΚ) αριθ. 2626/2000(16), (ΕΚ) αριθ. 2694/2000(17), (ΕΚ) αριθ. 2761/2000(18), (ΕΚ) αριθ. 2799/2000(19), (ΕΚ) αριθ. 2828/2000(20), (ΕΚ) αριθ. 17/2001(21), (ΕΚ) 43/2001(22), (ΕΚ) αριθ. 119/2001(23), (ΕΚ) αριθ. 210/2001(24), (ΕΚ) αριθ. 286/2001(25), (ΕΚ) αριθ. 342/2001(26), (ΕΚ) αριθ. 405/2001(27), (ΕΚ) αριθ. 487/2001(28), (ΕΚ) αριθ. 550/2001(29) και (ΕΚ) αριθ. 570/2001(30) αναφέρονται στο παράρτημα του παρόντος κανονισμού. Τα εν λόγω ποσά καθορίζονται οριστικά από την ημερομηνία θέσης σε ισχύ καθενός από τους σχετικούς κανονισμούς.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουνίου 2001.

Labels: 2
18
17
5